Urbo-Heroo de Ukrainio

Urbo-Heroo de Ukrainio () estas la honora titolo de la Urbo-Heroo estis dekretita la 6-an de marto 2022 de la prezidento de Ukrainio Volodimir Zelenskij por la memorigo de faroj, kolektiva heroeco kaj persisto de civitanoj, kiuj defendis siajn urbojn dum la invado de Rusio en Ukrainion.

Listo de distingitaj lokoj

La 6-an de marto:
 Volnovaĥa
 Hostomel
 Mariupolo
 Ĥarkivo
 Ĥersono
 Ĉernihivo

La 24-an de marto:
 Buĉa
 Irpin
 Mikolajiv
 Oĥtirka

En Ukrainio la titolon de Urbo-Heroo ankaŭ posedas urboj, distingitaj dum la sovetaj tempoj, al kiuj apartenas Kievo, Sebastopolo, Odeso kaj Kerĉo.

Malrusigo de la urboj-herooj en Ukrainio
La 10-an de aprilo 2022 el steleo de urboj-herooj en Kievo, troviĝanta apud la Monumento de sovetaj tankistoj – liberigintoj de Kievo, estis forigitaj nomoj de rusaj kaj belorusaj urboj-herooj el la tempo de la dua mondmilito. Sociaj agantoj kaj soldatoj de la Teritoria Defendo de Ukrainio forigis la nomojn Moskvo, Leningrado, Stalingrado, Tula, Murmansko, Smolensk, Novorossijsk kune kun Minsko kaj Bresto. Ilian lokon okupis la novaj dek urboj-herooj de Ukrainio – Buĉa, Ĉernihivo, Ĥarkivo, Ĥersono, Hostomel, Irpin, Mariupolo, Mikolajiv, Oĥtirka kaj Volnovaĥa. Inter la ĝisnunaj steleoj oni konservis nomojn de la urboj-herooj, kiuj nuntempe estas sur la teritorio de Ukrainio – Kievo, Sebastopolo, Odeso kaj Kerĉo.

Vidu ankaŭ
 Masakro de Buĉa

Kategorio:Historio de Ukrainio
Kategorio:Honoraj titoloj
Kategorio:Invado de Rusio en Ukrainion (2022)
Kategorio:Herooj de Ukrainio
Kategorio:Premioj de Ukrainio
Kategorio:Urboj de Ukrainio
Kategorio:Ukrainio